טרה דונובן

טארה דונובן (באנגלית:Tara Donovan; נולדה ב-1969 בפלאשינג, קווינס , בעיר ניו יורק<ref name="Phaidon Editors"></ref>, ארצות הברית) היא פסלת אמריקאית המתגוררת ופועלת בברוקלין, ניו יורק. המיצבים, הפסלים, הרישומים וההדפסים שלה מבוצעים במידות גדולות. היא ידועה בשל מחויבותה ליצירה. היא זכתה להערכה על יכולתה לנצל את אובייקטים שלה על מנת להפוך אותם ליצירות היוצרות תופעות ייחודיות. עבודתה נקשרה רעיונית לאמנות הכוללת אמני פוסט-מינימליזם ותהליכים כמו של אווה הסה, ג'קי ווינסור, ריצ'רד סרה ורוברט מוריס, יחד עם אמני אור וחלל כמו מרי קורס, הלן פשגיאן, רוברט ארווין וג'יימס טורל . <ref></ref> <ref></ref>

== לימודים ==
בין השנים 1987–1988, דונובן החלה את לימודי האמנות הפורמליים שלה בבית הספר לאמנויות חזותיות (ניו יורק).<ref name="Baume2008"></ref>  בשנת 1991 הוענק לדונובן התואר בוגר BFA מטעם מכללת Corcoran לאמנות ועיצוב הנמצאת בוושינגטון די. סי. (Washington DC) ותואר שני (MFA) מאוניברסיטת וירג'יניה קומונוולת'. לאחר שסיימה את לימודיה לתואר, היא הקימה סטודיו בבולטימור והחלה להשתתף בתערוכות קבוצתיות בגלריות ובחללי אמנות ללא מטרות רווח.

== קריירה ==
=== תערוכות מוקדמות ===
התערוכה הגדולה הראשונה שלה הייתה במסגרת התערוכה ArtSites 96 שהתקיימה Maryland Art Place בבולטימור, שם הציגה לראשונה את המיצב קוביות הקיסמים שלה.<ref name="John Dorsey 1996"></ref> היא השתתפה גם באירוע האמנות Options 1997 שהתקיים במסגרת המיזם שלא למטרות רווח שנקרא - Washington Project for the Arts, שם הציגה את הפרויקט הראשון שלה תוך שימוש בפיסות נייר זפת קרועים. במסגרת הפרויקט היא הציגה בתערוכות קבוצתיות בגלריות באומגרטנר ובגלריה נומרק בוושינגטון הבירה.<ref name="Michael O'Sullivan 1997"></ref><ref name="Glen Dixon 1997"></ref> בשנת 1998 ערכה דונובן את תערוכת היחיד הראשונה שלה שהיא קראה לה, Resonances, בגלריית Hemphill Fine Arts, בוושינגטון הבירה. באותה שנה הציגה פסל חדש בגלריה ריינולדס בריצ'מונד, וירג'יניה. <ref></ref>

דונובן חזרה ללימודיה וקיבלה את התואר מוסמך באמנות MFA במכללת - VCUarts , המסונפת לאוניברסיטת וירג'יניה (VCU) בשנת 1999. עם סיום לימודיה, היא הציגה את תערוכת היחיד המוזיאונית הגדולה הראשונה שלה בגלריית Corcoran of Art בוושינגטון הבירה. שם הציגה את המיצב Whorl. המיצב עשוי מכ-8,000 פאונד של סיבי ניילון שנפרשו על הרצפה בתבנית ספירלה מתרחבת.<ref name="Joanne Lewis 1999"></ref> זמן קצר לאחר מכן היא עברה לניו יורק והוזמנה להשתתף בתערוכת הביאנלה של שנת 2000 במוזיאון וויטני לאמנות אמריקאית, שם הציגה את המיצב ( Ripple, 1998) העשוי מכבל חשמלי חתוך.<ref name="Christian Viveros-Fauné 2000"></ref>

=== תערוכות ===
תערוכות הגלריה המסחריות הגדולות הראשונות של דונובן הוצגו בגלריה אייס בניו יורק ובלוס אנג'לס. עבודתה נכללה בביאנלה של וויטני 2000.<ref name="ArtNet"></ref> מוקדם יותר, מ-1999 עד 2000, הציגה דונובן את Whorl בגלריית קורקורן לאמנות בוושינגטון. בהצגת המיצב הספציפי הזה, דונובן מצוטטת כאומרת "צרחתי והתרוצצתי במעגלים. . . מה את חושבת?" <ref></ref> בסקירה של אותה תערוכה, מבקרת האמנות ג'סיקה דוסון ציינה כי " עבודותיה של האמנית כמו Whorl, הפכו כמויות גדולות של חומרים יומיומיים כגון - קיסמים, לבד קירוי, גלילי נייר - לתצורות טבעיות, יצורים חיים לכאורה, מפות טופוגרפיות וכדומה". <ref></ref> בעקבות Whorl, דונובן הוזמנה לסדרת תערוכות בגלריה אייס בלוס אנג'לס, קליפורניה.

בשנת 2003, היא הציגה בכל חלל הלריה של גלריית אייס ברחוב הדסון 274 בניו יורק, סידרה של מייצבים שנקראה 'site-responsive'. סדרת המייצבים כללה את המיצב Haze (2003), המורכב כולו מקשיות שתייה שקופות מפלסטיק המוערמות על קיר, מיצב הרצפה שנקרא Nebulous (2002) העשוי כולו מסרטי סקוטש טייפ שזורים. המיצב Transplanted (2001) העשוי מפיסות נייר זפת קרועים כדי ליצור לוח מונומנטלי של חומר הלוכד טביעות רגלים על שטח הגדול יותר מ-25 רגל מרובעים (2.3226 מטר מרובע). המיצב Strata (2000) הוא עוד מיצב רצפה רחב ידיים העשוי מחתיכות של דבק אלמר מיובש המעורמות בשכבות. המיצב Moiré (1999) מורכבת מגלילי נייר גדולים שעוברים מניפולציות בהתאם למיקומו של הצופה. המיצב Colony (2000) מורכב מחתיכות של עפרונות סטנדרטיים באורכים שונים, המפוזרים על הרצפה. התערוכה זכתה לשבחי ביקורת נרחבים, בניו יורק טיימס, Village Voice, Artforum, Art in America, Flash Art International ו- W Magazine, בין היתר. <ref></ref><ref name="Lilly Wei 2003"></ref><ref name="David Frankel Summer 2003"></ref><ref name="Kim Levin 2003"></ref><ref name="Julie L. Belcove 2003"></ref>

בהמשך דונובן הקימה סדרה של פרויקטים מוזיאוניים בגלריות כמו, הגלריה לאמנות של אוניברסיטת רייס ביוסטון, <ref></ref> המוזיאון לאמנות עכשווית בסן דייגו, מוזיאון Hammer באוניברסיטת UCLA, <ref></ref> מוזיאון לאמנות ברקלי, <ref></ref> מוזיאון לאמנות עכשווית קליבלנד, <ref></ref> והמוזיאון לאמנות סנט לואיס. <ref></ref>

דונובן אומרת על עבודתה, "זה לא שאני מנסה לחקות את הטבע. עבודתי היא, חיקוי של דרכו של הטבע, הדרך שבה הדברים צומחים בפועל."<ref name="Hammer"></ref> האמן העמית של דונובן צ'אק קלוז אמר, "אני חושב שהעבודה של טרה מייצגת מהלך אמיץ."<ref name="Diane Solway 2008"></ref>

=== גלריית פייס ===
בשנת 2005, דונובן הצטרפה ללגלריית פייס הבינלאומית, בה עבודתה נכללת הן בתערוכות הקיץ הקבוצתיות שאצר מארק גלימצ'ר. <ref></ref> תערוכת היחיד הגדולה הראשונה של דונובן בפייס ב-2006, נקראה טרה דונובן: "עבודה חדשה", (כוסות פלסטיק), מיצב של ערימות של כוסות פלסטיק שהוערמו כנוף טופוגרפי. <ref></ref> מאוחר יותר באותה שנה, היא הציגה את Tara Donovan: Rubber Band Drawings. מאז היא המשיכה להציג את רוב הפרויקטים החדשים שלה בתערוכות יחיד ובתערוכות קבוצתיות בגלריית Pace בכל הגלריות שלה בעולם, בלונדון, בייג'ינג, הונג קונג, סיאול, מנלו פארק ופאלו אלטו, הכוללות את העבודות הבאות:
* אור, זמן ותלת־ממדים, גלריית פייס, ניו יורק, 28 ביוני – 24 באוגוסט 2007 <ref></ref>
* טרה דונובן: רישומים חדשים, גלריית פייס, ניו יורק, 10 באפריל – 2 במאי 2009 <ref></ref>
* On the Square, Pace Gallery', ניו יורק, 8 בינואר – 13 בפברואר 2010 <ref></ref>
* 50 שנה בפייס, גלריית פייס, ניו יורק, 17 בספטמבר-16 באוקטובר 2010 <ref></ref>
* טרה דונובן: רישומים (סיכות), 12 בפברואר 2011 – 19 במרץ 2011 כלל יותר משנים-עשר רישומים המורכבים מאלפי פיני פלדה בעלי ראשי ניקל. <ref></ref>
* ללא כותרת (מיילאר), 4 במאי – 9 באפריל 2011 <ref></ref>
* Leaving Realism Behind בייג'ינג, סין, 9 בנובמבר 2011 – 12 בפברואר 2012 <ref></ref> <ref></ref>
* מקורקע, 17 בינואר – 22 בפברואר 2014 <ref></ref>
* טרה דונובן, גלריית פייס, ניו יורק, 22 במאי – 23 באוגוסט 2014 <ref></ref>
* טרה דונובן, גלריית פייס, ניו יורק, 9 במאי – 8 ביולי 2015 <ref></ref>
* מדברים על נייר, פייס בבייג'ינג, 17 באפריל – 18 ביוני 2016 <ref></ref>
* טרה דונובן, פייס בפאלו אלטו, 26 בינואר – 26 במרץ 2017 <ref></ref> <ref></ref>
* מסטיק II, פייס בהונג קונג, 10 בפברואר – 11 במרץ 2017 <ref></ref>
* טרה דונובן, גלריית פייס, ניו יורק, 17 בפברואר – 18 במרץ 2017 <ref></ref>
* טארה דונובן, פייס בסיאול, 6 בספטמבר – 22 באוקטובר 2017 <ref></ref> <ref></ref>
* טרה דונובן: קומפוזיציות, פייס בלונדון, 24 בינואר – 9 במרץ 2018 <ref></ref> <ref></ref>

בנוסף לפייס, יצירתה של דונובן נכללה בתערוכות יחיד ובתערוכות קבוצתיות בגלריות אחרות כולל גלריית קרקוב ויטקין <ref></ref> בבוסטון, גלריית ריינולדס <ref></ref> בריצ'מונד, גלרי פרוטין <ref></ref> בפריז, גלריית סטפן פרידמן בלונדון, <ref></ref> וגלריה קווינט <ref></ref> בלה ג'ולה.

=== תערוכות במוזיאונים ===
דונובן הפיקה תערוכות רבות בקנה מידה גדול במוזיאונים. אחת הבולטות היא תערוכתה ב-2007 במוזיאון המטרופוליטן בניו יורק. <ref></ref> הפרויקט שנקרא Tara Donovan at the Met, היה הפרויקט הרביעי בסדרת פרויקטים עם אמנים עכשוויים שהוזמנו על ידי המוזיאון. היא הפיקה את המיצב site-responsive באמצעות גלילי צלוטפים (Mylar tape) שהודבקו באשכולות על כל קירות הגלריה, שהקיפו את הצופים בחוויה פנומנולוגית משתנה בזמן שהם נעים בחלל. <ref></ref>

יצירתה של דונובן הייתה גם חלק מהתערוכה שנקראה Material Matters שאירח מוזיאון קורנל הרברט פ. ג'ונסון לאמנות ב-2005. התערוכה הציגה עבודות של 20 אמנים שהדגישו "חומר ותהליך" אך גם שאבו ערכים מהאמנות המושגית והמינימליסטית של שנות ה-60 וה-70. העבודה של דונובן שהוצגה בתערוכה הייתה קובייה שנעשתה אמצעות אלפי סיכות שהוחזקו יחד על ידי כוח החיכוך וכוח המשיכה המגנטי.<ref name="Material Matters"></ref>

בשנת 2008, דונובן השתתפה בתערוכת סקר הראשונה שלה שהופקה על ידי המכון לאמנות עכשווית, בוסטון . <ref></ref> התערוכה נדדה למרכז האמנות של סינסינטי, <ref></ref> למרכז האמנות של דה מוינס, <ref></ref> ולמוזיאון לאמנות עכשווית בסן דייגו <ref></ref> בין השנים 2008 ו-2009. דונובן גם הציגה לקהל המוזיאונים פרויקטים חדשים כגון "ללא כותרת (Mylar)". (פרויקט זה הוזמן עבור אוסף האמנות של Lever House <ref></ref> ).

בשנת 2010, דונובן עבדה עם מוזיאון אינדיאנפוליס לאמנות והפיקה את המיצב Tara Donovan: Untitled, בנוסף, הזמין המוזיאון גרסה בקנה מידה גדול של המיצב Untitled (Mylar), שהפך לחלק מאוסף המוזיאון. <ref></ref> <ref></ref>

בשנת 2012, דונובן הוזמנה על ידי מוזיאון האמנות של מילווקי להשתתף בסדרת פרויקטים של אמנים עכשוויים. בהזדמנות זו היא הקימה מיצב פיסולי חדש של מוטות אקריליים שקופים שהורכבו ליחידות גבישיות דוקרניות. <ref></ref>

תערוכת המוזיאונים האירופית הראשונה של דונובן אורגנה ב-2013 על ידי מוזיאון Arp בעיר רמאגן , גרמניה. בשיתוף עם מוזיאון לואיזיאנה לאמנות מודרנית בהומלבאק , דנמרק. <ref></ref> <ref></ref> התערוכה הציגה דוגמאות מהמיצבים והפרויקטים הפיסוליים שלה שהופקו במהלך חמש עשרה השנים שקדמו לתערוכה.

בשנת 2015, דונובן הוזמנה על ידי האוצרת אנדריאה גרובר להשתתף ביוזמה של מוזיאון פאריש, מניו יורק להציג סדרה של פרויקטים של אמנים עכשוויים המתייחסים לארכיטקטורה, ההקשר ותנאי הסביבה של המוזיאון. <ref></ref> דונובן הציגה עבודות חדשות הקשורות לניסויים שלה בסלינקי (צעצוע ילדים) כחומר פיסולי. האמנית גם הוזמנה להשתתף בתערוכה הראשונה שלה בבריטניה ב-Jupiter Artland סקוטלנד, שם הציגה מיצב קיר המורכב מסלינקי. <ref></ref> <ref></ref> תערוכת 2018 Hyperobjects at Ballroom Marfa - שנאצרה בשיתוף עם טימותי מורטון - הציגה את עבודתה של דונובן במסגרת מושגית רחבה של זמן גאולוגי. <ref></ref>

בשנת 2018 המיצבים של דונובן במוזיאון לאמנות עכשווית, דנבר <ref></ref> התפרשו על כל הבניין שעוצב על ידי דייוויד אדג'אי. האוצרת נורה אברמס שילבה את העבודות הדו-ממדיות והתלת-ממדיות הישנות והעדכניות יותר של דונובן על מנת לפתוח תחומים חדשים להתעניינות הצופים. <ref></ref> התערוכה, שכללה גם פיסול, רישומים, עבודות על נייר, עוררה תשומת לב לדרך העיצוב המיוחדת של דונובן.

== פרסים ==
* 2008, עמית מקארתור, קרן ג'ון ד' וקתרין טי מקארתור. <ref></ref>
* פרס קלדר לשנת 2005, קרן קלדר. <ref></ref> <ref></ref>
* פרס וילארד ר. מטקאלף לשנת 2004, האקדמיה האמריקאית לאמנויות וספרות. <ref></ref>
* פרס הנשיאות לשנת 2004, של ארגון קוקוס, נשים באמנות. <ref></ref> <ref></ref>

== אוספים ציבוריים נבחרים ==
העבודות של טרה נמצאות באוספים רבים להלן רשימה חלקית:
* גלריית אומנות אולברייט-נוקס, באפלו <ref></ref>
* מוזיאון בירמינגהם לאמנות, אלבמה <ref></ref>
* מוזיאון ברוקלין לאמנות <ref></ref>
* מרכז פומפידו, פריז <ref></ref>
* מוזיאון דאלאס לאמנות <ref></ref>
* מוזיאון אינדיאנפוליס לאמנות <ref></ref>
* המכון לאמנות עכשווית בוסטון <ref></ref>
* מוזיאון לאמנות של מחוז לוס אנג'לס <ref></ref>
* מוזיאון מטרופוליטן לאמנות, ניו יורק <ref></ref>
* המוזיאון לאמנות עכשווית, סן דייגו <ref></ref>
* המוזיאון לאמנויות, בוסטון <ref></ref>
* Parrish Art Museum, Watermill, NY <ref></ref>
* מוזיאון וירג'יניה לאמנויות, ריצ'מונד <ref></ref>
* מוזיאון ואדסוורת אתניאום לאמנות, הרטפורד <ref></ref>
* מוזיאון וויטני לאמנות אמריקאית, ניו יורק <ref></ref>

== פרסומים נבחרים ==
<div class="mw-content-ltr">
*
*
*
*Tara Donovan exhibition catalogues, Pace Gallery<ref></ref>

</div>

== לקריאה נוספת ==
<div class="mw-content-ltr">
* Inside the Artist's Studio, Princeton Architectural Press, 2015. ( )

</div>

== קישורים חיצוניים ==
* [https://web.archive.org/web/20160206232801/http://www.stephenfriedman.com/ טרה דונובן בגלריה סטפן פרידמן, לונדון]
* [https://web.archive.org/web/20071223013816/http://www.acegallery.net/artistmenu.php?Artist=8 טרה דונובן בגלריית ACE]
* [https://www.pacegallery.com/artists/111/tara-donovan גלריית פייס]
* [https://indiearts.in/product/indian-art-paintings/ ציור אמנות הודי]
* [http://channel.louisiana.dk/video/tara-donovan-sculpting-everyday-materials טרה דונובן: פיסול חומרים יומיומיים.]
* [http://channel.louisiana.dk/video/tara-donovan-sculpting-everyday-materials ראיון וידאו] מאת ערוץ לואיזיאנה פברואר 2013, דנמרק

== הערות שוליים ==

קטגוריה:עמיתי מקארתור
קטגוריה:פסלות אמריקאיות
קטגוריה:ניו יורק: אישים
קטגוריה:פסלים אמריקאים
קטגוריה:בוגרי אוניברסיטת וירג'יניה קומונוולת'
קטגוריה:אמריקאים שנולדו ב-1969
קטגוריה:אמריקאיות שנולדו ב-1969